ไทยติด “โควิด” เพิ่ม 5 ราย มาจากต่างประเทศ ยอดป่วยสะสม 3,641 คน
"ศบค." เผยไทยติด “โควิด” เพิ่ม 5 ราย มาจากต่างประเทศ ยอดป่วยสะสม 3,641 คน
"ศบค." เผยไทยติด “โควิด” เพิ่ม 5 ราย มาจากต่างประเทศ ยอดป่วยสะสม 3,641 คน
12 ต.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 12 ต.ค.63 เมื่อเวลา 11.00 น. ระบุ พบผู้ป่วยรายใหม่เพิ่ม 5 ราย มาจากต่างประเทศ และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้จำนวนผู้ป่วยยืนยันสะสมล่าสุดเพิ่มขึ้นเป็น 3,641 ราย เป็นผู้ป่วยที่ติดเชื้อภายในประเทศ 2,445 คน และผู้ป่วยที่ตรวจพบในสถานที่กักกันที่รัฐจัดให้ 703 ราย มีผู้ป่วยที่รักษาหายเพิ่ม 3 ราย รักษาหายแล้ว 3,454 ราย ยังรักษาตัวอยู่ในโรงพยาบาล 128 ราย ไม่มีผู้เสียชีวิตเพิ่มเติม ยอดผู้เสียชีวิตสะสมยังคงอยู่ที่ 59 ราย
สำหรับผู้ติดเชื้อ 5 ราย จำนวนนี้ รายแรกเป็นผู้ที่เดินทางมาจากเขตปกครองพิเศษฮ่องกง เป็นชายไทย อายุ 20 ปี อาชีพพนักงานสถานบันเทิง เข้าพัก State Quarantine ในกรุงเทพฯ
รายที่ 2-3 มาจากสหราชอาณาจักร 2 ราย รายแรกเป็นหญิงไทย อายุ 2 ปี อีกรายอายุ 52 ปี อาชีพแม่บ้าน เข้าพัก State Quarantine ในกรุงเทพฯ
รายที่ 4 มาจากสหรัฐอเมริกา 1 ราย เป็นนักศึกษาหญิงไทย อายุ 23 ปี ผ่านการคัดกรอง ณ ด่านควบคุมโรค
และรายที่ 5 มาจากสิงคโปร์ เป็นชายไทย อายุ 47 ปี อาชีพรับจ้าง ผ่านการคัดกรอง ณ ด่านควบคุมโรค